Virðulegur forseti . Ég er hræddur um að hv. þm. Gunnar Bragi Sveinsson hafi rétt fyrir sér varðandi greinar okkar ágætu félaga í þingflokki Sjálfstæðisflokksins , að þær séu til helminga til heimabrúks gagnvart baklandinu og að hinn helmingurinn sé haldreipi að grípa í gagnvart þeim sjálfum . Þetta segi ég auðvitað í mestu vinsemd í garð þessara góðu þingmanna en ég verð að viðurkenna að mér þykir dálítið óþægilegt að hafa setið undir því dögum saman að við í Miðflokknum misskiljum , snúum út úr , beinlínis segjum ósatt og ljúgum í pontu þegar manni mætir síðan að kjarnaatriðin í rökstuðningi stuðningsmanna þingsályktunartillögunnar , ( Forseti hringir . ) innleiðingarinnar , halda ekki vatni . Menn ættu að líta í eigin barm .